Suurim oht on minu arvates selles, et inglise keele samastamine  edukusega ei luba inimestel selle vastu protesteerida nii, nagu protesteeriti venestamise vastu. Sest väga lihtne on inimesele silti külge kleepida - kes ei sobi meie "trendiga", see on ajast maha jäänud, tal  pole enam asja tööturule, selline indiviid ei sobi kaasaegsesse maailma. Ja nii hakkabki inimene, kes seda templit ei soovi, püüdlikult kaasa noogutama. Parimas kunagise kadakasaksluse vaimus. Kusjuures veelgi enam - sellised uued Knicks-Mariichenid hakkavad omakorda tembeldama neid, kes eesti  keele köögikeeleks surumisega nõus ei ole. Püüdes nii  iseennast upitada ja oma enesehinnangut tõsta.